02003R1984 — ET — 03.12.2017 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU MÄÄRUS (EÜ) nr 1984/2003,

8. aprill 2003,

millega kehtestatakse ühenduses toimuva ►M1 ————— ◄ mõõkkala ja suursilm-tuuniga seotud kaubanduse statistilist seiret käsitlev süsteem







1.

PEATÜKK

ÜLDSÄTTED

Artikkel 1

Eesmärk

Käesoleva määrusega kehtestatakse üldeeskirjad ja tingimused, mille alusel ühendus kohaldab:

a) ICCATi poolt vastu võetud ►M1 —————Thunnus thynnus————— ◄ mõõkkala (Xiphias gladius) ja suursilm-tuuni (Thunnus obesus) statistiliste dokumentide programme;

b) IOTCi poolt vastu võetud suursilm-tuuni (Thunnus obesus) statistiliste dokumentide programme.

Artikkel 2

Reguleerimisala

Käesolevat määrust kohaldatakse artiklis 1 nimetatud ►M1 ————— ◄ mõõkkala ja suursilm-tuuni suhtes:

a) mille on püüdnud ühenduse kalalaev või tootja; või

b) mida on imporditud ühendusse; või

c) mida on eksporditud või reeksporditud ühendusest kolmandasse riiki.

Käesolevat määrust ei kohaldata suursilm-tuuni suhtes, mida on püütud seineritelt või söödalaevadelt ja mis on põhiliselt ettenähtud India Ookeani Tuunikomisjoni moodustamise kokkuleppe (edaspidi “IOTC-kokkulepe”) ja ICCAT-konventsiooni rakendusalade konservitööstustele.

Artikkel 3

Määratlused

Käesoleva määruse kohaldamisel kasutatakse järgmisi mõisteid:

▼M1 —————

▼B

b) mõõkkala: liigi Xiphias gladius kala, mis kuulub II lisas loetletud TARICi koodide alla;

c) suursilm-tuun: liigi Thunnus obesus kala, mis kuulub III lisas loetletud TARICi koodide alla;

d) kalastus: ühte artiklis 1 loetletud liiki kuuluva kala püük kalalaevalt lossimise, ümberlaadimise või sumpadesse asetamise eesmärgil või püük tuunimõrda kasutava tootja poolt;

e) ühenduse tootja: füüsiline või juriidiline isik, kes kasutab tootmisvahendeid kalastustoodete saamiseks, eesmärgiga need esimesel etapil turustada;

f) import: nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, ( 1 ) artikli 4 punkti 16 lõikudes a–f nimetatud tolliprotseduurid;

▼M2

g) suur kalalaev: kalalaev, mille kogupikkus on 20 meetrit või rohkem;

h) suur pelaagiline õngejadalaev: pelaagiline õngejadalaev, mille kogupikkus on 24 meetrit või rohkem.

▼B







2.

PEATÜKK

STATISTILINE SEIRE







1.

jagu

Impordiga seotud nõudmised liikmesriikidele

Artikkel 4

Impordiga seotud statistilised dokumendid

1. Kõikidele kolmandatest riikidest ühenduse territooriumile imporditavate, ühte artiklis 1 nimetatud liiki kuuluvatele kaladele peab olema lisatud statistiline dokument, mis on koostatud:

▼M1 —————

▼B

— mõõkkala puhul V lisas toodud näite kohaselt,

— suursilm-tuuni puhul VI lisas või VII lisas toodud näite kohaselt.

2. Statistiline dokument peab vastama järgmistele tingimustele:

a) see sisaldab lõikes 1 osutatud lisades täpsustatud infot ja kõiki nõutavaid allkirju asjaomastelt ettevõtjatelt, kes vastutavad neis tehtud deklaratsioonide eest;

b) selle peab kinnitama:

i) kalalaevadelt püügi puhul: kalapüüki teostava laeva lipuriigi nõuetekohaselt volitatud riigiteenistuja või muu selle riigi nõuetekohaselt volitatud isik või institutsioon. IVb lisas loetletud kolmandate riikide puhul võib kinnitada nende riikide selleks tunnustatud institutsioon;

ii) mõrraga kalapüügi puhul: selle riigi, kelle territooriumil püük toimub, nõuetekohaselt volitatud riigiteenistuja;

iii) prahtimislepingu alusel tegutseva kalalaeva püütud mõõkkala, ►M1 ————— ◄ või suursilm-tuuni puhul: eksportiva riigi nõuetekohaselt volitatud riigiteenistuja või muu isik või institutsioon;

iv) VIIIa ja VIIIb lisas loetletud kalalaevade püütud suursilm-tuunide puhul: Jaapani või Taiwani valitsuste nõuetekohaselt volitatud valitsusametnik või muu isik;

▼M2

c) kui kalapüük toimus suure kalalaevaga, kinnitatakse see üksnes juhul, kui laev on kantud ICCATi laevaregistrisse.

▼B

3. Seejärel esitatakse statistiline dokument selle liikmesriigi pädevale asutusele, kuhu toode imporditakse.

4. Liikmesriigid tagavad, et nende tolli- või muud pädevad ametnikud nõuavad ja uurivad kõiki artiklis 1 nimetatud liiki kuuluvate kalade importi käsitlevaid dokumente, kaasa arvatud statistilisi dokumente.

Kõnealused ametivõimud võivad ka uurida lasti sisu, et kontrollida kõnealustes dokumentides sisalduva teabe täpsust.

5. Artiklis 1 nimetatud liiki kuuluva kala import on keelatud, kui asjaomase lastiga ei ole kaasas lõigetele 1 ja 2 vastavalt kinnitatud ja täidetud asjaomast importi käsitlevat statistilist dokumenti.







2.

jagu

Ekspordiga seotud nõudmised liikmesriikidele

Artikkel 5

Ekspordiga seotud statistilised dokumendid

1. Ühenduse kalalaeva või ühenduse tootja poolt püütud ühte artiklis 1 nimetatud liiki kuuluva kalaga peab olema kaasas statistiline dokument, mis on koostatud:

▼M1 —————

▼B

— mõõkkala puhul V lisas toodud näite kohaselt,

— suursilm-tuuni puhul VI või VII lisas toodud näite kohaselt.

2. Statistiline dokument peab vastama järgmistele tingimustele:

a) see sisaldab lõikes 1 osutatud lisades täpsustatud infot ja kõiki nõutavaid allkirju asjaomastelt ettevõtjatelt, kes vastutavad neis tehtud deklaratsioonide eest;

b) selle peavad kinnitama:

i) lipuriigiks oleva liikmesriigi pädevad asutused või

ii) muu liikmesriigi, kuhu tooted viiakse, pädevad asutused, eeldades, et vastavad kogused eksporditakse liikmesriigi territooriumilt ühendusest väljapoole. Viimane edastab kinnitatud statistilise dokumendi koopia lipuriigiks olevale liikmesriigile kahe kuu jooksul;

▼M2

c) kui kalapüük toimus suure kalalaevaga, kinnitatakse see üksnes juhul, kui laev on kantud ICCATi laevaregistrisse.

▼B

3. Liikmesriigid tagavad, et nende tolli- või muud pädevad ametnikud nõuavad ja uurivad kõiki artiklis 1 nimetatud liiki kuuluvate kalade eksporti käsitlevaid dokumente, kaasa arvatud statistilisi dokumente.

Kõnealused ametivõimud võivad ka uurida lasti sisu, et kontrollida kõnealustes dokumentides sisalduva teabe täpsust.

4. Iga liikmesriik saadab komisjonile lõike 2 punktis b nimetatud pädevaid asutusi käsitleva informatsiooni. Komisjon edastab selle teabe teistele liikmesriikidele.

5. Artiklis 1 nimetatud liiki kuuluva kala eksport on keelatud, kui asjaomase lastiga ei ole kaasas lõigetele 1 ja 2 vastavalt kinnitatud ja täidetud asjaomast importi käsitlevat statistilist dokumenti.







3.

jagu

Reekspordiga seotud nõudmised liikmesriikidele

Artikkel 6

Reekspordisertifikaadid

1. Reekspordisertifikaadid on kaasas kõikide artiklis 1 nimetatud liikidesse kuuluvate kaladega, kes on:

a) reeksporditud ühendusest kolmandasse riiki pärast ühendusse importimist; või

b) imporditud ühenduse territooriumile kolmandast riigist pärast kõnealusest kolmandast riigist reeksportimist.

Reekspordisertifikaadid koostatakse:

▼M1 —————

▼B

b) mõõkkala puhul X lisas toodud näite kohaselt;

c) suursilm-tuuni puhul XI või XII lisas toodud näite kohaselt.

2. Reekspordisertifikaadid peavad vastama järgmistele tingimustele:

a) need peavad sisaldama lõike 1 teises lõigus osutatud lisades täpsustatud infot ja kõiki nõutavaid allkirju asjaomastelt ettevõtjatelt, kes vastutavad neis tehtud deklaratsioonide eest;

b) need peavad kinnitama liikmesriigi, kust reeksporditakse, pädevad asutused või kolmandate riikide, kust reeksporditi, pädevad asutused;

c) nendega peab olema kaasas artiklis 4 nimetatud impordiks nõuetekohaselt kinnitatud statistilise dokumendi koopia.

3. Liikmesriigid, kes kinnitavad reekspordisertifikaadid vastavalt lõike 2 punktile b, nõuavad reeksportijatelt vajalikke dokumente, mis tõestaksid, et reeksporditud kalalast vastab algselt imporditud kalalastile. Liikmesriigid esitavad lipuriigile või eksportivale riigile taotluse korral sertifikaadi koopia.

4. Reekspordisertifikaat antakse importiva või reeksportiva liikmesriigi pädevatele ametivõimudele.

5. Liikmesriigid tagavad, et nende tolli- või muud pädevad ametnikud nõuavad ja uurivad kõiki artiklis 1 nimetatud liiki kuuluvate kalade reeksporti käsitlevaid dokumente, kaasa arvatud reekspordisertifikaate.

Kõnealused ametivõimud võivad ka uurida lasti sisu, et kontrollida kõnealustes dokumentides sisalduva teabe täpsust.

6. Artiklis 1 nimetatud liikidesse kuuluva kala reeksport ja reekspordile järgnev import on keelatud, kui asjaomase lastiga ei ole kaasas lõigetele 1 ja 2 vastavalt kinnitatud ja täidetud asjaomast sertifikaati.

Artikkel 7

Korduv reeksport

1. Artiklis 1 nimetatud liikidesse kuuluva reeksporditava kalaga, mis on juba reeksporditud, on kaasas uus reekspordisertifikaat, mis on kinnitatud ja täidetud artikli 6 lõigete 1 ja 2 kohaselt.

Kohaldatakse artikli 6 lõikeid 3, 4, 5 ja 6.

2. Lõikes 1 nimetatud uuele sertifikaadile on lisatud lastiga kaasasoleva varasema, nõuetekohaselt kinnitatud, reekspordisertifikaadi tõestatud koopia.

▼M2







4.

jagu

Liikmesriikidele esitatavad nõuded seoses ICCATi konventsiooni alal ümberlaaditud toodetega

Artikkel 7a

Statistilised dokumendid ja aruandlus

1. Statistiliste dokumentide kinnitamisel peab suurte pelaagiliste õngejadalaevade lipuliikmesriik tagama, et ümberlaadimine on kooskõlas iga sellise laeva teatatud püügikogusega.

2. Suurte pelaagiliste õngejadalaevade lipuliikmesriik kinnitab ümberlaaditud kala statistilised dokumendid, kui on tehtud kindlaks, et ümberlaadimine toimus kooskõlas Euroopa Parlamendi ja nõukogu määruse (EL) 2017/2107 ( 2 ) artiklitega 51–58. Kõnealune kinnitus peab põhinema teabel, mis on saadud ICCATi piirkondliku vaatlusprogrammi põhjal merel toimuva ümberlaadimise kohta.

3. Liikmesriigid nõuavad, et statistiliste dokumentide programmidega hõlmatud liikidega, mis on püütud suurte pelaagiliste õngejadalaevadega ICCATi konventsiooni alal, on nende piirkonda või territooriumile importimisel lisaks ICCATi ümberlaadimisdeklaratsiooni koopiale kaasas statistilised dokumendid, mis on kinnitatud ICCATi suurte pelaagiliste õngejadalaevade nimekirja kantud laevade jaoks, millel on lubatud ümberlaadimine merel.

▼B







3.

PEATÜKK

ANDMETE EDASTAMINE

Artikkel 8

Kinnitamist käsitlev teave

Iga liikmesriik edastab komisjonile hiljemalt 30 päeva jooksul käesoleva määruse jõustumisest statistiliste dokumentide ja reekspordisertifikaatide näidised. Samuti edastab ta komisjonile kogu kinnitamist käsitleva teabe ja aegsasti teabe kõnealuste dokumentide ja sertifikaatide muudatuste kohta vastavalt:

a) XIII lisas olevale ICCATi näidisele ►M1 ————— ◄ mõõkkala ja suursilm-tuuni puhul;

b) XIV lisas olevale IOTCi näidisele suursilm-tuuni puhul.

Artikkel 9

Andmete edastamine

1. Liikmesriigid, kes impordivad, ekspordivad või reekspordivad mõnda artiklis 1 nimetatud liiki kuuluvat kala, edastavad komisjonile arvutivõrgu abil enne 15. märtsi aruande eelmise aasta 1. juulist 31. detsembrini ulatuva perioodi kohta ja enne 15. septembrit aruande käesoleva aasta 1. jaanuarist 30. juunini ulatuva perioodi kohta, mis sisaldavad:

a) artiklis 1 nimetatud liiki kuuluva kala iga kaubandusliku esitluse koguseid, mis on nende territooriumile imporditud, jaotatuna kolmanda päritoluriigi, püügikoha ja kasutatava püügivahendi liigi põhjal;

b) artiklis 1 nimetatud liiki kuuluva kala iga kaubandusliku esitluse koguseid, mis on nende territooriumile imporditud pärast kolmandast riigist reeksportimist, jaotatuna kolmanda päritoluriigi, püügikoha ja kasutatava püügivahendi liigi põhjal.

2. Lõikes 1 nimetatud aruanne sisaldab teavet, mis on esitatud:

▼M1 —————

▼B

b) mõõkkala puhul XVI lisas;

c) suursilm-tuuni puhul XVII või XVIII lisas.

Artikkel 10

Riiklik aruanne

Liikmesriigid, kes ekspordivad mõnda artiklis 1 nimetatud liiki kuuluvat kala, kontrollivad, et komisjoni edastatud impordiga seotud teave vastab nende endi teabele. Nad teavitavad komisjoni nõukogu 27. septembri 2001. aasta määruse (EÜ) nr 1936/2001, milles sätestatakse teatavate siirdekalavarude püügi suhtes kohaldatavad kontrollimeetmed, ( 3 ) artiklis 9 nimetatud riikliku aruande ristkontrollide tulemusest.







4.

PEATÜKK

LÕPPSÄTTED

Artikkel 11

Lisade muutmine

Käesoleva määruse lisasid võib muuta vastavalt ICCATi ja IOTCi kaitsemeetmetele, mis muutuvad ühendusele siduvaks, ja artikli 12 lõikes 2 sätestatud menetlusele.

Artikkel 12

Komiteemenetlus

1. Komisjoni abistab kalanduse ja akvakultuuri korralduskomisjon, mis on asutatud nõukogu 20. detsembri 2002. aasta määruse (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta ( 4 ) artikliga 30.

2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.

Otsuse 1999/468/EÜ artikli 4 lõikes 3 ettenähtud tähtajaks kehtestatakse üks kuu.

3. Komitee võtab vastu oma töökorra.

Artikkel 13

Kehtetuks tunnistamine

1. Määrus (EÜ) nr 858/94 tunnistatakse kehtetuks.

2. Viiteid kehtetuks tunnistatud määrusele tõlgendatakse viidetena käesolevale määrusele XIX lisas oleva vastavustabeli kohaselt.

Artikkel 14

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1 —————

▼B









II LISA

ARTIKLI 3 LÕIKES b NIMETATUD TOOTED

Olenemata kaupade koondnomenklatuuri tõlgenduseeskirjadest, käsitletakse toote kirjelduse sõnastust üksnes soovituslikuna. Käesoleva lisa kontekstis kohaldatakse selliseid TARICi koode, mis olid olemas käesoleva määruse vastuvõtmisel.

TARICi kood

0301999070

0302698700

0303798700

0304103870

0304109855

0304208700

0304906500

0305200019

0305200076

0305200077

0305309040

0305498020

0305599050

0305699050

1604199130

1604199820

1604209060









III LISA

ARTIKLI 3 LÕIKES c NIMETATUD TOOTED

Olenemata kaupade koondnomenklatuuri tõlgenduseeskirjadest, käsitletakse toote kirjelduse sõnastust üksnes soovituslikuna. Käesoleva lisa kontekstis kohaldatakse selliseid TARICi koode, mis olid olemas käesoleva määruse vastuvõtmisel.

TARICi kood

0301999075

0302341000

0302349000

0303441100

0303441300

0303441900

0303449000

0304103875

0304109865

0304204520

0304909775

0305200021

0305200078

0305200079

0305309075

0305498060

0305599045

0305699040

1604141130

1604141135

1604141630

1604141635

1604141830

1604141835

1604207040

1604207045

▼M1 —————

▼B









IVb LISA

ICCATi poolt tunnustatud kolmandad riigid, kus statistilise dokumendi võib kinnitada selleks volitatud asutus, näiteks kaubanduskoda: Angola, Brasiilia, Kanada, Cabo Verde, Hiina, Côte d'Ivoire, Horvaatia, Ekvatoriaal-Guinea, Gabon, Ghana, Guinea-Bissau, Guinea-Conakry, Jaapan, Korea, Liibüa, Maroko, Venemaa, São Tomé ja Príncipe, Lõuna-Aafrika Vabariik, Tuneesia, Uruguay, USA, Venezuela.









V LISA









VI LISA









VII LISA









VIIIa LISA







Jaapani osadeks jagamise programmis osalevate kalalaevade loetelu (1. novembril 2001) Nr Osadeks jagamise aasta Lipuriik Laeva nimi Mahutavus Valmistusaasta Püügipiirkond 1 2002 BOLIIVIA YING CHIN HSIANG 66 379 1979 INDIA OOKEAN 2 2002 KAMBODŽA HUA CHENG 707 606 1980 INDIA OOKEAN 3 2002 KAMBODŽA HUA CHUNG 808 549 1980 INDIA OOKEAN 4 2002 FILIPIINID CHEN FA 736 636 1979 ATLANDI OOKEAN 5 2002 BOLIIVIA ZHONG I 85 437 1976 VAIKNE OOKEAN 6 2002 BELIZE LIEN TAI 491 1979 ATLANDI OOKEAN 7 2003 BELIZE JEFFREY 131 597 1980 VAIKNE OOKEAN 8 2003 EKVATORIAAL-GUINEA WIN FAR 236 672 1978 INDIA OOKEAN 9 2003 EKVATORIAAL-GUINEA WIN FAR 266 535 1979 INDIA OOKEAN 10 2003 BOLIIVIA CHIN I MING 663 1979 ATLANDI OOKEAN 11 2003 BOLIIVIA CHIN CHANG MING 578 1980 ATLANDI OOKEAN 12 2003 BOLIIVIA GOLDEN RICH (varem: ZHONG XIN 26) 520 1974 ATLANDI OOKEAN 13 2003 BOLIIVIA CHI MAN 556 1982 INDIA OOKEAN 14 2003 BOLIIVIA HUNG YU 112 690 1981 INDIA OOKEAN 15 2003 EKVATORIAAL-GUINEA CHEN CHIANG 1 578 1988 INDIA OOKEAN









VIIIb LISA







Loetelu Taiwani lipu all sõitvatest laevadest, mis osalevad ümberregistreerimisprogrammis Nr Lipuriik Laeva nimi Mahutavus Püügipiirkond Valmistusaasta 1 EKVATORIAAL-GUINEA YIH SHUEN Nr. 212 470 INDIA OOKEAN 1999 2 SEIŠELLID SEYGEM 573 VAIKNE OOKEAN 1997 3 SEIŠELLID SEYSTAR 573 VAIKNE OOKEAN 1998 4 VANUATU NINE LUCKY Nr. 1 508 VAIKNE OOKEAN 1998 5 BELIZE WIN FAR Nr. 868 498 VAIKNE OOKEAN 1999 6 EKVATORIAAL-GUINEA WEI CHING 498 ATLANDI OOKEAN 1997 7 BELIZE JUI YING Nr. 666 498 VAIKNE OOKEAN 1997 8 BELIZE CHEN FA Nr. 1 550 INDIA OOKEAN 1997 9 SEIŠELLID SEYPERAL 680 VAIKNE OOKEAN 1998 10 BELIZE PING YUAN Nr. 201 706 INDIA OOKEAN 1996 11 BELIZE LIAN HORNG Nr. 777 499 VAIKNE OOKEAN 1998 12 BELIZE FONG KU Nr. 36 521 VAIKNE OOKEAN 1997 13 BELIZE SHYE SIN Nr. 1 598 INDIA OOKEAN 1997 14 BELIZE HUNG YU Nr. 212 470 ATLANDI OOKEAN 1997 15 BELIZE HWA CHIN Nr. 202 470 ATLANDI OOKEAN 1997 16 BELIZE SUNG HUI 573 ATLANDI OOKEAN 1998 17 BELIZE HSIEN HUA 106 625 VAIKNE OOKEAN 2000 18 BELIZE HSIEN HUA 107 625 VAIKNE OOKEAN 2000 19 BELIZE FU YUAN Nr. 66 683 VAIKNE OOKEAN 1998 20 BELIZE LONG CHANG Nr. 3 589 ATLANDI OOKEAN 1997

▼M1 —————

▼B









X LISA









XI LISA









XII LISA









XIII LISA









XIV LISA

▼M1 —————

▼B









XVI LISA









XVII LISA









XVIII LISA









XIX LISA







Määrus (EÜ) nr 858/94 Käesolev määrus — Artikkel 1 — Artikkel 2 — Artikkel 2 — Artikkel 4 — Artikkel 2a — Artikkel 5 — Artikli 3 lõiked 1, 2 ja 3 — Artikkel 4 — Artikli 3 lõige 4 — Artikkel 6 — Artikkel 3a — Artikkel 6 — Artikkel 4 — — Artikkel 5 — Artikkel 9 — I lisa — IVa lisa — II lisa — IVb lisa — III lisa — IX lisa